CELEX: 32010D0105
Language: et
Date: 2010-02-22 00:00:00
Title: 2010/105/CFSP: Nõukogu otsus 2010/105/ÜVJP, 22. veebruar 2010 , millega pikendatakse Moldova Vabariigi Transnistria piirkonna juhtkonna vastu suunatud piiravaid meetmeid

23.2.2010   
            
            
               ET
            
            
               Euroopa Liidu Teataja
            
            
               L 46/3
            
         NÕUKOGU OTSUS 2010/105/ÜVJP,
   22. veebruar 2010,
   millega pikendatakse Moldova Vabariigi Transnistria piirkonna juhtkonna vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               25. veebruaril 2008 võttis nõukogu vastu ühise seisukoha 2008/160/ÜVJP Moldova Vabariigi Transnistria piirkonna juhtkonna vastu suunatud piiravate meetmete kohta (1). Kõnealuseid piiravaid meetmeid pikendati ühise seisukohaga 2009/139/ÜVJP (2) kuni 27. veebruarini 2010.
            
         
               (2)
            
            
               Ühise seisukoha 2008/160/ÜVJP taasläbivaatamine näitas, et piiravate meetmete kehtivust tuleks pikendada veel 12-kuuliseks ajavahemikuks.
            
         
               (3)
            
            
               Piiravad meetmed tuleks peatada kuni 30. septembrini 2010, et aidata kaasa edusammude tegemisele Transnistria konfliktis poliitilisele kokkuleppele jõudmisel, ladina tähestikku kasutavate koolide lahendamata küsimuste käsitlemisel ning isikute vaba liikumise taastamisel. Nimetatud ajavahemiku lõpus vaatab nõukogu piiravad meetmed läbi, arvestades arenguid eelkõige eespool nimetatud valdkondades. Nõukogu võib otsustada reisipiiranguid mis tahes ajal uuesti kohaldada või need tühistada.
            
         
               (4)
            
            
               Siiski ei ole enam alust teatavate isikute jätmiseks vastavalt ühise seisukoha 2008/160/ÜVJP artikli 1 lõike 1 punktidele i ja ii kõnealuse ühise seisukoha I ja II lisas esitatud loeteludesse. Kõnealuseid loetelusid tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   1.   Ühises seisukohas 2008/160/ÜVJP sätestatud piiravate meetmete kehtivusaega pikendatakse 27. veebruarini 2011.
   2.   Käesolevaga peatatakse ühises seisukohas 2008/160/ÜVJP sätestatud piiravad meetmed 30. septembrini 2010.
   3.   Nõukogu vaatab piiravate meetmete peatamise ning ühise seisukoha 2008/160/ÜVJP I ja II lisas esitatud loetelud läbi enne 30. septembrit 2010.
   Artikkel 2
   1.   Käesoleva otsuse I lisas nimetatud isikud jäetakse välja ühise seisukoha 2008/160/ÜVJP I lisas esitatud loetelust.
   2.   Käesoleva otsuse II lisas nimetatud isikud jäetakse välja ühise seisukoha 2008/160/ÜVJP II lisas esitatud loetelust.
   Artikkel 3
   Käesolev otsus jõustub selle vastuvõtmise päeval.
   Artikkel 4
   Käesolev otsus avaldatakse Euroopa Liidu Teatajas.
   
      Brüssel, 22. veebruar 2010
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 51, 26.2.2008, lk 23.
   
      (2)  ELT L 46, 17.2.2009, lk 76.
   
      I LISA
      
         Artikli 1 lõike 1 punktis i osutatud isikute loetelu
      
      
                  4.
               
               
                  MARAKUTSA, Grigory Stepanovich,
               
            
                  10.
               
               
                  ZAKHAROV, Viktor Pavlovich,
               
            
   
      II LISA
      
         Artikli 1 lõike 1 punktis ii osutatud isikute loetelu
      
      
                  1.
               
               
                  URSKAYA, Galina Vasilyevna.